Confederación Kutama

A Confederación Kutama habita actualment en a Cabilia Chicota y estió important en a Edat Meya musulmana por l'aduya que ofreixioron a la dinastía fatimita. Un clan d'esta confederación fundó en tierras churras a Taifa d'Alpuent.

O suyo etnonimo ya ye documentato en fuents bizantinas como Ucutumani. O toponimo rifenyo Ketama documenta a suya presencia medieval en o Rif.

Entre fins d'o sieglo IX y prencipios d'o sieglo X Abu Abd Allah al Dai, los consiguió convertir a lo ismailismo con a promesa d'eliminar os impuestos no alcoranicos. Con l'aduya d'os combatients kutama Abu Abd Allah al Dai organizó un exercito, consiguió derrocar a os Aglabís (o zaguer aglabí se refuchió en Bagdad), y arrasar o reino de Tahert. Dimpués clamó pa que venise a Abu Abd Allah dende Siria, que entró triunfador en Raqqada en 909, prenendo o títol de Mahdi y Amir al muninin y fundando o estato fatimita. Manimenos os kutama se rebeloron dimpués que establise un gubierno autoritario y mandase matar a lo mesmo Abu Abd Allah,

Categoría:Confederacions berbers